फोटो शेयर कर कहा- बाइक पर बैठाने के लिए पीली टी-शर्ट वाले का शुक्रिया
Amitabh Bachchan Instagram - Bike Ride Post Goes Viral. सदी के महानायक अमिताभ बच्चन ने अपने सोशल मीडिया पर एक तस्वीर शेयर की है। उस तस्वीर में बिग बी बाइक पर बैठे नजर आ रहे हैं। उस तस्वीर के कैप्शन में बिग बी ने लिखा है
अमिताभ बच्चन ने अपने सोशल मीडिया अकाउंट पर एक फोटो शेयर की है। इसमें वो बाइक पर बैठे नजर आ रहे हैं। बिग बी ने कैप्शन में लिखा- मैं इन्हें नहीं जानता, लेकिन फिर भी इन्होंने मेरी मदद की। पीली टी-शर्ट, शॉर्ट्स और कैप पहने इस व्यक्ति का शुक्रिया कि इन्होंने खुशी-खुशी मुझे अपनी बाइक में बैठा लिया और मैं सही टाइम पर लोकेशन पर पहुंच गया।
बाइक पर बैठने का मजा कभी कम नहीं होगा: अमिताभ 
वहीं, अमिताभ ने अपने ब्लॉग में कहा कि इस बाइक राइड ने उन्हें कॉलेज के पुराने दिनों की याद दिला दी। ब्लॉग में उन्होंने बताया कि वो हर हफ्ते बाइक पर अपने कॉलेज के दोस्तों से मिलने जाया करते थे। बाइक चलाने और बाइक पर बैठने में जो मजा है वो कभी भी कम नहीं हो सकता।
मुझे आज उन दिनों की याद आ गई जब ग्रुप पिकनिक पर जाने के लिए कभी-कभी फैमिली की कार भी मिल जाया करती थी, लेकिन अब वो वक्त गुजर चुका है। अब हर कदम संभाल के और आराम से रखना होता है। आज भी कभी-कभी मेरा मन करता है कि मैं खुद गाड़ी चलाकर काम पर जाऊं।
बिना लाइसेंस-हेलमेट के गाड़ी चलाने पर भड़के अमिताभ 
अमिताभ ने खराब तरीके से गाड़ी चला रहे लोगों के प्रति अपने ब्लॉग में नाराजगी भी जाहिर की। उन्होंने लिखा, 'कई बार मन में आता है कि खुद ड्राइव करके लोकेशन पर जाऊं, लेकिन आजकल लोग जिस तरीके से गाड़ी चलाते हैं वो बहुत ही खतरनाक है।
मुझे ये नहीं समझ आता कि इन लोगों को ड्राइविंग लाइसेंस कैसे मिल जाता है। बिना हेलमेट लगाए, बिना ट्रैफिक सिग्नल की परवाह किए भी लोग गाड़ी चलाते हैं। कभी-कभी तो इतना फ्रस्ट्रेशन होता है कि मन करता है गाड़ी से बाहर आकर इन्हें अच्छी डांट लगाऊं, लेकिन ये प्रैक्टिकल नहीं है।'